ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0485/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Συνέχεια και αλλαγή όσον αφορά τις επιλέξιμες περιοχές μεταξύ των διαφόρων περιόδων προγραμματισμού των Διαρθρωτικών Ταμείων

Μπορεί η Επιτροπή να μας δώσει έναν πίνακα με αριθμούς που να δείχνουν το βαθμό συνέχειας όσον αφορά τον αριθμό των περιοχών και το ποσοστό των συνολικών χρηματοδοτήσεων για τις επιλέξιμες περιοχές οι οποίες διατήρησαν την ιδιότητα αυτή για το ΕΤΠΑ σε κάθε μία από τις διαδοχικές μεταρρυθμίσεις των Διαρθρωτικών Ταμείων το 1988 και το 1993; Με τρέχουσες εκτιμήσεις, μπορεί η Επιτροπή να μας δώσει προβλέψεις για τα ίδια αυτά στοιχεία όσον αφορά τη νέα περίοδο προγραμματισμού 1999-2006; Τί μελέτες εκπονεί η Επιτροπή σχετικά με τα οφέλη που παρουσιάζει η συνέχιση μεταξύ των περιόδων για την επιτυχή ολοκλήρωση της διαρθρωτικής αλλαγής έναντι των αλλαγών στην ιδιότητα του επιλέξιμου για τον καλύτερο εντοπισμό των αναγκών; Ποιά είναι εν προκειμένω τα πρώτα συμπεράσματα της Επιτροπής;

Aπάντηση της κας Wulf-Mathies εξ ονόματος της Επιτροπής (27 Μαρτίου 1998)

Ενημερωτικά όσον αφορά τις επιλέξιμες περιοχές και το αντίστοιχο ποσοστό χρηματοδοτήσεων από τα διαρθρωτικά ταμεία, η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην αναπτυξιακή περιφερειακή μελέτη αριθ. 26, η οποία του εστάλη απ'ευθείας καθώς και στην Γραμματεία του Κοινοβουλίου και, ειδικότερα στο παράρτημα με τις στατιστικές στο οποίο αναφέρεται η πληροφορία αυτή από τα κράτη μέλη. Η Επιτροπή δεν είναι σε θέση να προβλέψει ανάλογη ενημέρωση για την περίοδο 2000-2006. Θα πρέπει να περιμένουμε έως ότου το νέο ρυθμιστικό πλαίσιο για τα διαρθρωτικά ταμεία εγκριθεί από το Συμβούλιο, στο οποίο προβλέπεται η βάση για τις ανάλογες αποφάσεις, τις σχετικές με τις επιλέξιμες περιοχές και τις αντίστοιχες ενδεικτικές χρηματοδοτήσεις.

Η Επιτροπή θεωρεί ότι, κατά τον εντοπισμό των επιλέξιμων περιοχών από τα διαρθρωτικά ταμεία, είναι αναγκαίο να συγκεντρωθεί η ενίσχυση στις περισσότερο πληγείσες περιοχές, έτσι ώστε να μειωθούν οι ανισότητες, σύμφωνα με το άρθρο 13α της συνθήκης ΕΚ.

Όσον αφορά τον στόχο 2, η σημερινή νομοθεσία προβλέπει μια περίοδο προγραμματισμού 2-3 χρόνων. Ο πίνακας των επιλέξιμων περιοχών για το στόχο 2 έχει, ωστόσο, παραμείνει στην πραγματικότητα αναλλοίωτος στη διάρκεια των δύο περιόδων, πράγμα το οποίο είναι συνέπεια απόφασης την οποία έλαβε η Επιτροπή μετά από διαβουλεύσεις με τα κράτη μέλη για λόγους συνέχειας του προγράμματος. Η Επιτροπή θα λάβει υπόψη της την εμπειρία αυτή κατά τις προτάσεις της για την διάρκεια των προγραμμάτων της επομένης περιόδου.
ΓΡΑΠΤΗ ΕΡΩΤΗΣΗ E-0398/98 υποβολή: Nikitas Kaklamanis (UPE) προς την Επιτροπή (24 Φεβρουαρίου 1998)

Θέμα: Μετατροπή αρμενικού μοναστηριού σε ξενοδοχείο στην κατεχόμενη Κύπρο

Σύμφωνα με δημοσίευμα της τουρκοκυπριακής εφημερίδας «Kibris Postasi», το αρμενικό μοναστήρι του «Sourp Magar», που χρονολογείται από το 1000 μ.Χ., και το οποίο είχε βομβαρδισθεί από τις τουρκικές δυνάμεις εισβολής, σχεδιάζεται να μετατραπεί σε ξενοδοχείο 50 κλινών. Το μοναστήρι αυτό βρίσκεται στην περιοχή της Κυρήνειας, στην κατεχόμενη Κύπρο, και στα σχέδια των «αρχών» του ψευδοκράτους είναι η μίσθωσή του για 49 χρόνια με τη μέθοδο Leasing, με ετήσιο μίσθωμα 20.000 δολλάρια.

Η πράξη αυτή αποτελεί άλλη μία εκδήλωση της περιφρόνησης των τουρκικών κατοχικών δυνάμεων για την πολιτιστική κληρονομιά του νησιού, αλλά δίνει και το μέτρο του σεβασμού που αποδίδει το παράνομο καθεστώς του βορείου τμήματος της Κύπρου στα μνημεία της χριστιανικής θρησκείας.

Θα ήθελα να πληροφορηθώ από την Ευρωπαϊκή Επιτροπή το πώς σκοπεύει να αντιδράσει στην εξόφθαλμα παράνομη αυτή πράξη ενός κτηνώδους καθεστώτος που μόνη στήριξη έχει τις 40.000 Τούρκους στρατιώτες οι οποίοι επί 24 χρόνια εξακολουθούν να κατέχουν το 40% της Κύπρου.

Απάντηση του κ. Van den Broek εξ ονόματος της Επιτροπής (16 Μαρτίου 1998)

Οι πρόσφατες επισκέψεις 800 τουρκοκυπρίων σε τζαμί που βρίσκεται στη Λάρνακα και το προσκύνημα εκατοντάδων ελληνοκυπρίων σε μοναστήρι στα βόρεια της νήσου είναι μικρά δείγματα προόδου στις σχέσεις μεταξύ των δύο κοινοτήτων. Ο σεβασμός του καθενός για την πολιτιστική κληρονομιά του άλλου αποτελεί ουσιαστικό βήμα στη διατήρηση της ταυτότητας των δύο κυπριακών κοινοτήτων. Η Επιτροπή θα ήθελε να χρησιμοποιήσει τμήμα των πόρων του τέταρτου χρηματοδοτικού πρωτοκόλλου για την συντήρηση μνημείων σε ολόκληρο το νησί (σαν πρόγραμμα δύο κοινοτήτων). Αν και αυτό δεν έχει καταστεί δυνατό μέχρι σήμερα, η Επιτροπή θα συνεχίσει να υποστηρίζει την πρωτοβουλία αυτή και ελπίζει ότι οι πολιτικές συνθήκες στην Κύπρο θα επιτρέψουν ενδεχομένως την εφαρμογή της.
ΓΡΑΠΤΗ ΕΡΩΤΗΣΗ E-1519/98 υποβολή: Thierry Jean-Pierre (I-EDN) προς το Συμβούλιο (14 Μαΐου 1998)

Θέμα: Αγορά του D3 - Δάνειο

Το Προεδρείο του Ευρωπαϊκού Κοινοβουλίου αποφάσισε τελευταία να απευθυνθεί στην εταιρεία Sociιtι Espace Lιopold (πρόκειται για το νομικό κέλυφος που συγκεντρώνει τα συμφέροντα των βελγικών και των γαλλικών τραπεζών) και της ανέθεσε να δανεισθεί εξ ονόματος του Ευρωπαϊκού Κοινοβουλίου τα ποσά των 525 εκατ. Ecu και των 7 δισ. FB προκειμένου να καταστεί δυνατή η αγορά, από την ίδια τη SEL, του κτιριακού συγκροτήματος D3.

1. Λαμβανομένων υπόψη των υποχρεώσεών του στο ζήτημα αυτό, ενέκρινε το Συμβούλιο, υπό αυτή τη μορφή, την καταπληκτική αυτή μεθόδευση;

2. Λαμβανομένου υπόψη του ποσού των διακυβευομένων κεφαλαίων καθώς και της ιδιαιτερότητας του εγχειρήματος των αρχών του Ε.Κ., δεν πιστεύει το Συμβούλιο ότι θα πρέπει να εφαρμοσθεί σχολαστικώς το κοινοτικό δίκαιο που ισχύει για τις δημόσιες συμβάσεις, και ότι θα έπρεπε να δρομολογηθεί η διαδικασία προκήρυξης διαγωνισμού όχι μόνο για να προστατευθούν τα συμφέροντα των ευρωπαίων φορολογουμένων αλλά και για να γίνουν σεβαστοί οι στοιχειώδεις κανόνες του ανταγωνισμού;

3. Γνωρίζει το Συμβούλιο την έρευνα των βελγικών δικαστικών αρχών για πράξεις διαφθοράς που συνδέονται με την κατασκευή του D3;

Κοινή απάντηση στις γραπτές ερωτήσεις E-1259/98 και Ε-1519/98 (13/14 Ιουλίου 1998)

Από τις διοργανικές εργασίες που ανέφεραν οι Αξιότιμοι Βουλευτές προκύπτει ότι θα μπορούσε να προτιμηθεί μία λύση έμμεσης χρηματοδότησης.

Στο Ευρωπαϊκό Κοινοβούλιο εναπόκειται άλλωστε, στα πλαίσια της διοικητικής του αυτονομίας και τηρουμένων των συνθηκών για την ίδρυση των Κοινοτήτων, ιδίως δε των δημοσιονομικών τους διατάξεων, να επιλέγει τη λύση την οποία θεωρεί πλέον ενδεδειγμένη για την απόκτηση των κτιρίων του.

Το Συμβούλιο δεν έχει ενημερωθεί για την έρευνα η οποία αναφέρεται στο σημείο 3 της ερώτησης 1519/98.
ΓΡΑΠΤΗ ΕΡΩΤΗΣΗ E-0649/98 υποβολή: Daniela Raschhofer (NI) προς την Επιτροπή (10 Μαρτίου 1998)

Θέμα: Φόρος επί της κατανάλωσης ποτών

Το Διοικητικό Δικαστήριο της Αυστρίας δήλωσε ότι πιθανώς δεν συμβιβάζεται με τη νομοθεσία της ΕΕ ο φόρος που επιβάλλεται στην Αυστρία σε όλα τα οινοπνευματώδη ποτά και αυτά που περιέχουν οινόπνευμα.

1. Σε πόσα και ποια κράτη μέλη επιβάλλονται τέτοιοι φόροι κατανάλωσης;

2. Πρόκειται για παραβίαση της κοινοτικής οδηγίας που αφορά τους ειδικούς φόρους κατανάλωσης;

3. Αποτελούν οι φόροι επί της κατανάλωσης ποτών μια απαγορευμένη μορφή φόρου κύκλου εργασιών;

4. Αποτελεί η είσπραξη του φόρου επί των ποτών πλεονέκτημα για την απευθείας πώληση από τον παραγωγό, ο οποίος δεν υπόκειται στο φόρο αυτό;

5. Εάν αποδειχθεί ότι πρόκειται για παραβίαση των διατάξεων της Συνθήκης, για πότε αναμένεται η απόφαση της Επιτροπής να κινήσει τη διαδικασία για παράβαση κατά της Αυστρίας;

Απάντηση του κ. Monti εξ ονόματος της Επιτροπής (27 Απριλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0411/98 υποβολή: Giuseppe Rauti (NI) προς την Επιτροπή (24 Φεβρουαρίου 1998)

Θέμα: Κανόνες ασφαλείας για τις πτήσεις πάνω από κατοικημένες περιοχές

Ενώ γίνονται γνωστές ορισμένες συγκλονιστικές λεπτομέρειες για το ατύχημα - κατά παράβαση όλων των κανόνων ασφαλείας - που προκάλεσε το αμερικανικό στρατιωτικό αεροπλάνο στο όρος Δολομίτες της Ιταλίας (ατύχημα στο οποίο έχασαν την ζωή τους είκοσι τουρίστες, μεταξύ των οποίων ιταλοί, γερμανοί, βέλγοι και πολωνοί), μπορεί η Επιτροπή να αναφέρει κατά πόσον σκοπεύει να προβεί σε αναθεώρηση, υπό περιοριστικότερους όρους, των κανόνων ασφαλείας για τις πτήσεις πάνω από κατοικημένες περιοχές και σε χαμηλό ύψος; Μπορεί, επίσης, να αναφέρει κατά πόσον οι κανόνες αυτοί πρέπει να θεωρηθούν απολύτως έγκυροι για τις πτήσεις στρατιωτικών αεροσκαφών, για τις εκπαιδευτικές πτήσεις και για τα αεροσκάφη των αμερικανικών στρατιωτικών βάσεων που είναι εγκατεστημένες σε ολόκληρο το έδαφος της Ευρωπαϊκής Ένωσης;

Ερωτάται κατά πόσον, με την ευκαιρία της συνόδου του Ευρωπαϊκού Κοινοβουλίου που θα πραγματοποιηθεί στο Στρασβούργο από τις 12 έως τις 16 Φεβρουαρίου (και η οποία θα ασχοληθεί και με τις ρυθμίσεις για τις μεταφορές), το συγκεκριμένο πρόβλημα θα ενταχθεί στο χρονοδιάγραμμα των εργασιών, ώστε να συζητηθεί επειγόντως, όπως αρμόζει.

Απάντηση του κ. Kinnock εξ ονόματος της Επιτροπής (8 Απριλίου 1998)

Οι ισχύουσες εθνικές ρυθμίσεις των διαφόρων κρατών μελών στον τομέα της πολιτικής αεροπορίας περιλαμβάνουν ικανοποιητικούς κανόνες για το ελάχιστο ύψος που πρέπει να τηρούν τα πολιτικά αεροσκάφη.

Όσον αφορά τα στρατιωτικά αεροσκάφη, οι κανόνες είναι διαφορετικοί και καθορίζονται συνήθως ειδικές ζώνες για τις ασκήσεις που διεξάγονται σε χαμηλό ύψος.

Τόσο οι κανόνες αυτοί όσο και ο καθορισμός των ζωνών για τις πτήσεις χαμηλού ύψους εμπίπτουν στην αρμοδιότητα των κρατών μελών.

Δεν υπάρχουν συνεπώς επί του παρόντος κοινοτικοί κανόνες που να διέπουν το ελάχιστο ύψος πτήσης πάνω από κατοικημένες περιοχές.

Το Αξιότιμο Μέλος του Κοινοβουλίου θα γνωρίζει ενδεχομένως ότι το Ευρωπαϊκό Κοινοβούλιο εξέτασε ήδη το συγκεκριμένο θέμα και εξέδωσε ψήφισμα στις 19 Φεβρουαρίου 1998.
ΓΡΑΠΤΗ ΕΡΩΤΗΣΗ E-0909/98 υποβολή: Daniel Varela Suanzes-Carpegna (PPE) προς την Επιτροπή (26 Μαρτίου 1998)

Θέμα: Εισαγωγή κονσερβών σαρδέλας προελεύσεως τρίτων χωρών

Μπορεί η Επιτροπή να μας πληροφορήσει ποίος είναι ο όγκος των εισαγωγών κονσερβών σαρδέλας προερχομένων από τρίτες χώρες, αναφέροντας αναλυτικά ανά χώρα προέλευσης την ποσότητα που εισέρχεται στο έδαφος της Ευρωπαϊκής Ένωσης;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-0907/98, E-0908/98, E-0909/98, E-0910/98, E-0911/98, E-0912/98, E-0913/98, E-0914/98 και E-0915/98 (30 Απριλίου 1998)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0613/98 υποβολή: Tommy Waidelich (PSE) προς την Επιτροπή (9 Μαρτίου 1998)

Θέμα: Θέση του προϋπολογισμού για την παροχή κοινοτικής ενίσχυσης σε οργανώσεις που ασκούν δραστηριότητες στον τομέα της πολιτικής των ναρκωτικών

Από ότι γνωρίζω, κοινοτική ενίσχυση χορηγήθηκε τόσο το 1996 όσο και το 1997 σε οργανώσεις όπως η European Cities on Drugs Policy (ECDP) η οποία τάσσεται μεταξύ άλλων υπέρ της νομιμοποίησης των ναρκωτικών, της δημιουργίας επονομαζόμενων «coffee shops» και της νόμιμης χορήγησης ναρκωτικών μέσω ιατρικής συνταγής.

Μπορεί η Επιτροπή να αναφέρει από ποιές θέσεις του προϋπολογισμού χορηγήθηκε η προαναφερθείσα ενίσχυση;

Απάντηση του κ.Flynn εξ ονόματος της Επιτροπής (3 Απριλίου 1998)

Η Επιτροπή εφιστά την προσοχή του κυρίου βουλευτή στην απάντησή της στη γραπτή ερώτηση E-413/98 του κ. Andersson ((ΕΕ C 304 της 2.10.1998, σελ. 96. )).

Το σύνολο των υποστηριζόμενων ενεργειών στο πλαίσιο της εφαρμογής του κοινοτικού προγράμματος δράσης για την πρόληψη της τοξικομανίας, απόφαση 102/97/ΕΚ του Κοινοβουλίου και του Συμβουλίου της 16ης Δεκεμβρίου 1996 ((ΕΕ L 19 της 22.1.1997 )), εκτίθεται λεπτομερώς στις αναφορές για την εκτέλεση του κονδυλίου B3-4302 του προϋπολογισμού.

Οι εν λόγω αναφορές διαβιβάζονται ετήσια στο Κοινοβούλιο, σύμφωνα με τη δέσμευση που ανέλαβε η Επιτροπή κατά τη συνεδρίαση της επιτροπής συνεννόησης της 1ης Οκτωβρίου 1996. Πληροφορίες για τα σχέδια που υποστηρίζονται υπάρχουν επίσης στη σελίδα της Επιτροπής στο Internet: (http://europa.eu.int/en/comm/dg05/health/ph/main.htm).
9. 10. 98 EL C 310/131 Epi·shmh Efhmeri ·da tvn Eyrvpai ¤kv·n Koinoth ·tvn
Apa·nthsh toy k . Van Miert ej ono ·matow thw Epitroph ·w
(8 Aprili ·oy 1998)
Epi·toy paro ·ntow, h Epitroph ·ejeta·jei diejodika ·to pro ·blhma poy e ·uese to Ajio ·timo Me ·low toy Koinoboyli ·oy
kai de ua paralei ·cei na ton enhmerv ·sei sxetika ·to taxy ·tero dynato ·,
(98/C 310/176) GRAPTH ERVTHSH E-0793/98
ypobolh ·: Wilmya Zimmermann (PSE) prow thn Epitroph ·
(18 Marti ·oy 1998)
Ue·ma:Koinotikoi ·po·roi sthn perife ·reia Oberfranken
1. Se poio ·y·cow anh ·luan oi pistv ·seiw poy diate ·uhkan apo ·to 1995 ek me·royw thw EE sth Bayari ·a genika ·kai
eidiko ·tera sthn perife ·reia Oberfranken;
2. Sto plai ·sio poiv ·n sxedi ·vn kai tamei ·vn diate ·uhkan po ·roi sthn perioxh ·ayth·;
3. Poia·sygkekrime ·na sxe ·dia efarmo ·sthkan
› gia tiw gynai ·kew
› gia toyw ne ·oyw
› gia toyw ane ·rgoyw makra ·w diarkei ·aw
kai se poio ·poso·anh·luan oi eka ·stote pistv ·seiw;
Apa·nthsh toy k . Santer ej ono ·matow thw Epitroph ·w
(2 Aprili ·oy 1998)
H Epitroph ·sygkentrv ·nei tiw plhrofori ·ew poy apaitoy ·ntai gia thn apa ·nthsh sthn erv ·thsh poy te ·uhke. De ua
paralei ·cei na gnvstopoih ·sei to syntomo ·tero to apote ·lesma tvn ereynv ·n thw .
(98/C 310/177) GRAPTH ERVTHSH E-0798/98
ypobolh ·: Nikitas Kaklamanis (UPE) prow thn Epitroph ·
(18 Marti ·oy 1998)
Ue·ma:Para ·nomo empo ·rio anurvpi ·nvn orga ·nvn kai farma ·kvn
Sygklonistika ·stoixei ·a kai kataggeli ·ew ei·dan to fvw thw dhmosio ·thtaw ston eyrvpai ¤ko·Ty·po sxetika ·me to
para·nomo empo ·rio orga ·nvn kai epiki ·ndynvn farma ·kvn.
Pio sygkekrime ·na, o dikhgo ·row Mari ·-Gkamprie ·l Kole ·r, se syne ·nteyjh poy e ·dvse sthn elbetikh ·efhmeri ·da «LE
MATIN», kath·ggeile o ·ti parti ·dew farma ·kvn (ta opoi ·a egkymonoy ·n sobaroy ·w kindy ·noyw gia o ·soyw ta pai ·rnoyn ),
ste·lnontai sthn Ella ·da, env·o Germano ·w iatro ·w Mi·kael Xioy ·mel (fero·menow kai vw «egke·falow » tvn
apostolv ·n farma ·kvn sthn Ella ·da), endiafero ·tan gia anurv ·pina o ·rgana poy proe ·rxontan apo ·anatolike ·w
xv·rew kai proori ·zontan kyri ·vw gia germanika ·nosokomei ·a.
Gia to skopo ·ayto·, ma·lista , e·xoyn dhmioyrghuei ·etairi ·ew oi opoi ·ew sto ·xo toyw e ·xoyn to je ·plyma tvn xrhma ·tvn
apo·ayte·w tiw drasthrio ·thtew . Anatrixiastikh ·ei·nai, eja·lloy , h paradoxh ·toy Rv ·soy eidikeyme ·noy stiw
metamosxey ·seiw xeiroy ·rgoy Baleri ·Soymakv ·f o·ti o i·diow ka ·nei ejagvge ·w orga ·nvn apo ·th Mo ·sxa, xrhsimopoi -
v·ntaw plasta ·e·ggrafa .
Ua parakaloy ·sa na ei ·xa thn epi ·shmh a ·poch thw Eyrvpai ¤kh·w Epitroph ·w gia to tera ·stio ayto ·huiko·ue·ma, kauv·w
kai plhrofo ·rhsh gia to poia ·stoixei ·a e·xoyn sthn katoxh ·toyw oi Yphresi ·ew thw sxetika ·me th dioxe ·teysh
epiki·ndynvn farma ·kvn kai para ·noma diakinoy ·menvn anurv ·pinvn orga ·nvn prow thn Ella ·da.
ΓΡΑΠΤΗ ΕΡΩΤΗΣΗ P-1482/98 υποβολή: Bertel Haarder (ELDR) προς την Επιτροπή (7 Μαΐου 1998)

Θέμα: Κανονισμός υπηρεσιακής κατάστασης των υπαλλήλων των Ευρωπαοκών Κοινοτήτων

Λαμβάνοντας υπόψη τις επικρίσεις που διατυπώνονται για την Ένωση σε πολλά κράτη μέλη, καθώς και την εν εξελίξει μεταρρύθμιση του κανονισμού υπηρεσιακής κατάστασης των υπαλλήλων της ΕΕ, προτίθεται η Επιτροπή να αναλάβει πρωτοβουλία τροποποίησης του κανονισμού αυτού, εις τρόπον ώστε οι υπάλληλοι της ΕΕ, ανεξαρτήτως κατηγορίας, που τοποθετούνται στα γραφεία πληροφοριών της Επιτροπής και του Ευρωπαϊκού Κοινοβουλίου της χώρας τους να απασχολούνται με τοπικές συμβάσεις καθ' όλην την περίοδο εργασίας τους εκεί;

Απάντηση του κ. Liikanen εξ ονόματος της Επιτροπής (23 Ιουνίου 1998)

Η Επιτροπή επιθυμεί να τονίσει ότι, επί του παρόντος, δεν υπάρχει κανένα σχέδιο τροποποίησης του κανονισμού υπηρεσιακής κατάστασης στον τομέα αυτό.

Η μελλοντική πολιτική σε θέματα προσωπικού θα εξεταστεί στο πλαίσιο ομάδας υψηλού επιπέδου και ισομερούς σύνθεσης.
ΓΡΑΠΤΗ ΕΡΩΤΗΣΗ E-0802/98 υποβολή: Andrι Laignel (PSE) προς την Επιτροπή (26 Μαρτίου 1998)

Θέμα: Πρωτοβουλία μείωσης του χρόνου εργασίας σε 35 ώρες εβδομαδιαίως σε όλα τα κράτη μέλη της Ευρωπαοκής Ένωσης

Σε ολόκληρη την Ευρωπαϊκή Ένωση, η μείωση του χρόνου εργασίας σε 35 ώρες εβδομαδιαίως θα είχε, χωρίς αμφιβολία, ευεργετικά αποτελέσματα στην απασχόληση, την ποιότητα ζωής των Ευρωπαίων πολιτών και την ισότητα πρόσβασης στις θέσεις εργασίας.

Γι'αυτόν τον σκοπό, η ευρωπαϊκή Επιτροπή πρέπει να επιληφθεί του θέματος με σαφή και αποφασιστικό τρόπο. Σύμφωνα με ποιές μεθόδους και σε ποιά χρονικά πλαίσια σκοπεύει να δράσει η ευρωπαϊκή Επιτροπή προς την κατεύθυνση της εναρμόνισης της κοινωνικής νομοθεσίας εκ των άνω, καθιερώνοντας, ειδικότερα, ως νόμιμη διάρκεια εργασίας τις 35 ώρες εβδομαδιαίως στο σύνολο των χωρών της Ευρωπαϊκής Ένωσης;

Απάντηση του κ. Flynn εξ ονόματος της Επιτροπής (14 Μαΐου 1998)

Η Επιτροπή πιστεύει ότι η καλύτερη προσέγγιση στα θέματα σχετικά με τον εκσυγχρονισμό της οργάνωσης της εργασίας όπως οι διευθετήσεις του χρόνου εργασίας, είναι εκείνη που εκφράζεται στο ψήφισμα του Συμβουλίου της 15ης Δεκεμβρίου 1997 σχετικά με τις κατευθυντήριες γραμμές για την απασχόληση για το 1998 ((ΕΕ C 30, 28.1.1998 )). Σύμφωνα με τις κατευθυντήριες αυτές γραμμές «οι κοινωνικοί εταίροι καλούνται να διαπραγματευθούν, στα κατάλληλα επίπεδα, ιδίως δε σε τομεακό επίπεδο και στο επίπεδο των επιχειρήσεων, συμφωνίες που θα αποσκοπούν στον εκσυγχρονισμό της οργάνωσης της εργασίας, συμπεριλαμβανομένων των ευέλικτων εργασιακών προτύπων, προκειμένου να καταστούν οι επιχειρήσεις παραγωγικές και ανταγωνιστικές και να επιτευχθεί η αναγκαία ισορροπία μεταξύ ευελιξίας και ασφάλειας. Οι συμφωνίες αυτές μπορούν να αφορούν, π.χ., τον υπολογισμό του χρόνου εργασίας σε ετήσια βάση, τη μείωση του χρόνου εργασίας, τη μείωση των υπερωριών, την ανάπτυξη της εργασίας με μερική απασχόληση, τη διά βίου κατάρτιση και τις διακοπές της σταδιοδρομίας».

Η Επιτροπή θα εξακολουθήσει να υποστηρίζει προσπάθειες των κοινωνικών εταίρων σε όλα τα επίπεδα για την επίτευξη συμφωνίας σε ορισμένο ζήτημα ή σε όλα τα εν λόγω ζητήματα ως μέσο επίτευξης του στόχου της προσαρμοστικότητας. Ωστόσο εκτός από την εξασφάλιση της προστασίας της υγείας και της ασφάλειας των εργαζομένων ως προς την οργάνωση του χρόνου εργασίας, η Επιτροπή δεν προτίθεται να προτείνει περαιτέρω μειώσεις του προβλεπόμενου μέσου εβδομαδιαίου χρόνου απασχόλησης.
ΓΡΑΠΤΗ ΕΡΩΤΗΣΗ E-0145/98 υποβολή: Kenneth Coates (GUE/NGL) προς την Επιτροπή (2 Φεβρουαρίου 1998)

Θέμα: Προγράμματα για την καταπολέμηση της φτώχειας

Το 1996, το Ηνωμένο Βασίλειο άσκησε προσφυγή ενώπιον του Ευρωπαϊκού Δικαστηρίου σχετικά με τη χρηματοδότηση των προγραμμάτων της Επιτροπής για την καταπολέμηση της φτώχειας και άλλα κοινωνικά προγράμματα υπέρ των αποκλεισμένων ομάδων.

Τί επιπτώσεις έχει αυτό για το έργο της Επιτροπής στο κοινωνικό τομέα και για τους μη κυβερνητικούς οργανισμούς που αναπτύσσουν δράση σε αυτόν; Με ποιόν τρόπο επιδρά η πράξη αυτή στα προγράμματα υπέρ των ηλικιωμένων και μειονεκτούντων ατόμων;

Απάντηση του κ.Flynn εξ ονόματος της Επιτροπής (6 Απριλίου 1998)

Η προσφυγή (C-239/96R) την οποία κατέθεσε το Ηνωμένο Βασίλειο κατά της Ευρωπαϊκής Επιτροπής αμφισβητεί τη νομιμότητα ορισμένων δαπανών βάσει της γραμμής του προϋπολογισμού B3-4103.

Στις 24 Σεπτεμβρίου 1996, ο πρόεδρος του Δικαστηρίου εξέδωσε ασφαλιστικά μέτρα υπέρ του Ηνωμένου Βασιλείου, τα οποία έδωσαν τη δυνατότητα να πραγματοποιηθούν αναλήψεις υποχρεώσεων, αλλά απαιτούσε οι πληρωμές να παγώσουν έως την έκδοση απόφασης. Ύστερα από αυτή την ενδιάμεση διάταξη του προέδρου του Δικαστηρίου, οι αιτήσεις για χρηματοδότηση αξιολογήθηκαν και έγινε η επιλογή των σχεδίων που θεωρήθηκαν άξια υποστήριξης. Οι επιτυχόντες υποψήφιοι ενημερώθηκαν για τους όρους που έθεσε το Δικαστήριο και κλήθηκαν να υπογράψουν συμφωνία με τους όρους αυτούς. Δεν έχουν γίνει ακόμη πληρωμές σε εφαρμογή αυτών των συμφωνιών, επειδή το Δικαστήριο δεν έχει εκδώσει ακόμη την τελική του απόφαση. Εξαιτίας αυτής της αβεβαιότητας, οι περισσότεροι επιτυχόντες υποψήφιοι έχουν καθυστερήσει την υλοποίηση των σχετικών σχεδίων.

Λόγω της εκκρεμούς υπόθεσης δεν δόθηκαν νέες πιστώσεις για αναλήψεις υποχρεώσεων στη σχετική γραμμή προϋπολογισμού κατά το 1997. Η γραμμή προϋπολογισμού που αφορά τους ηλικιωμένους, παρά το ότι επηρεάζεται από μία παρόμοια δίκη, έλαβε νέες πιστώσεις για αναλήψεις υποχρεώσεων κατά το 1997, οι οποίες δόθηκαν επίσης υπό όρους έως ότου εκδοθεί η τελική απόφαση. Καμία άλλη γραμμή προϋπολογισμού δεν επηρεάζεται.
ΓΡΑΠΤΗ ΕΡΩΤΗΣΗ E-0447/98 υποβολή: Concepciσ Ferrer (PPE) προς την Επιτροπή (27 Φεβρουαρίου 1998)

Θέμα: Η κατάσταση στον τομέα του κρεμμυδιού

Στη μεταρρύθμιση της ΚΟΑ των οπωροκηπευτικών δεν ελήφθη υπόψη η πρόταση του Ευρωπαϊκού Κοινοβουλίου που ζητούσε να συμπεριληφθεί το κρεμμύδι, όπως και άλλα προϊόντα, στον κατάλογο του παραρτήματος ΙΙ του αντίστοιχου κανονισμού, ώστε το προϊόν αυτό να είναι επιλέξιμο για αποζημίωση λόγω απόσυρσης.

Δεδομένης της σπουδαιότητας του τομέα του κρεμμυδιού και λαμβάνοντας υπόψη τις ιδιαιτερότητές του, τον ισχυρό οικονομικό αντίχτοιπο που έχει σε ορισμένες περιοχές και τον εποχιακό χαρακτήρα της παραγωγής καθώς και τη σημαντική συνεισφορά της στα εισοδήματα των παραγωγών.

Δεν νομίζει η Επιτροπή ότι για να αποφευχθούν οι τυχόν διακρίσεις σε σχέση με άλλα κηπευτικά θα έπρεπε να εξετάσει τη δυνατότητα μιας μελλοντικής διεύρυνσης του καταλόγου των προϊόντων του προειρημένου παραρτήματος;

Aπάντηση του κ. Fischler εξ ονόματος της Επιτροπής (31 Μαρτίου 1998)

Η κοινή οργάνωση της αγοράς οπωροκηπευτικών διέπει περισσότερο από μια εκατοντάδα προϊόντων τα περισσότερα των οποίων έχουν εποχιακό χαρακτήρα και μεγάλη σημασία σε περιφερειακό επίπεδο.

Στον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, για την κοινή οργάνωση της αγοράς στον τομέα των οπωροκηπευτικών ((EE L 118 της 20.05.1972 )), ορισμένα προϊόντα εκαλύπτοντο από ένα σύστημα παρέμβασης, αλλά πολλά δεν επωφελούντο από μέτρα στήριξης. Η μεταρρύθμιση του κανονισμού (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των οπωροκηπευτικών ((EE L 297 της 21.11.1996 )) προβλέπει μείωση της χρήσης της παρέμβασης περιορίζοντας τις ποσότητες οι οποίες μπορούν να αποσυρθούν από την αγορά καθώς και μείωση της τιμής παρέμβασης.

Συγχρόνως, θεσπίζεται χρηματοδοτική ενίσχυση μέσω των επιχειρησιακών κεφαλαίων τα οποία επιτρέπουν στις οργανώσεις παραγωγών να πληρώσουν μία αντιστάθμιση απόσυρσης για τα προϊόντα τα οποία δεν περιλαμβάνονται στο παράρτημα ΙΙ του κανονισμού (ΕΚ) αριθ. 2200/96.

Τα επιχειρησιακά κεφάλαια μπορούν επίσης να χρησιμοποιηθούν για επιχειρησιακά προγράμματα καθιστώντας έτσι δυνατή την υλοποίηση ενεργειών, οι οποίες έχουν ως στόχο, ανάμεσα στα άλλα, τη βελτίωση της θέσης στην αγορά προϊόντων και τη συγκέντρωση της προσφοράς στην αγορά.

Οι οργανώσεις παραγωγών κρεμμυδιών μπορούν επομένως να επωφεληθούν από μια αντιστάθμιση απόσυρσης, κατάσταση αδύνατη πριν τη μεταρρύθμιση της κοινής οργάνωσης της αγοράς οπωροκηπευτικών.

Η Επιτροπή δεν έχει επομένως την πρόθεση να διευρύνει το παράρτημα ΙΙ και θεωρεί ότι, προς το παρόν, το μεγαλύτερο μέρος των προβλημάτων βρίσκει τη λύση του χάρη στα νέα μέσα τα οποία χρησιμοποιούνται από τη μεταρρύθμιση.